<p style="font-weight: 400;">चौधरी रणबीर सिंह विश्वविद्यालय जींद के अंग्रेजी विभाग की सहायक प्राध्यापिका डॉ ममता ढांडा को “ग्लोबल ट्रेंड इन इंग्लिश लैंग्वेज लिटरेचर एंड लिंग्विस्टिक” के टॉपिक पर अंतर्राष्ट्रीय कांफ्रेंस में पेपर प्रजेंट करने के लिए सर्टिफिकेट प्राप्त हुआ है, जोकि विश्वविद्यालय के लिए बहुत ही हर्ष का विषय है। यह कॉन्फ्रेंस मिला विश्वविद्यालय, अल्जीरिया में 29 व 30 जुलाई को ऑनलाइन माध्यम से आयोजित की गई थी।</p>
<p style="font-weight: 400;">डॉ ममता ढांडा ने इस कॉन्फ्रेंस में <strong>“</strong><strong>Exploring Gender, Identity and Society: A Comparative Study of Chimamanda Ngozi Adhichi and Salman Rushdie</strong><strong>”</strong>  विषय  पर शोध पत्र  प्रस्तुत किया।</p>
<p style="font-weight: 400;">विश्वविद्यालय कुलपति डॉ॰ रणपाल सिंह ने डॉ॰ ममता ढांडा को बधाई दी और कहा कि यह विश्वविद्यालय के लिए बहुत ही हर्ष का विषय है। अंग्रेजी विभाग दिन -प्रतिदिन नई ऊंचाईयाँ हासिल कर रहा है। अंग्रेजी विभाग की सहायक प्राध्यापिका डॉ॰ ममता ढांडा ने अंतर्राष्ट्रीय कांफ्रेंस में शोध प्रस्तुत करके विश्वविद्यालय का नाम रोशन किया है। इसी तरह विश्वविद्यालय के अन्य प्राध्यापकों को भी ऐसे अंतर्राष्ट्रीय सम्मेलनों में भाग लेना चाहिए और विश्वविद्यालय का नाम रोशन करना चाहिए।</p>
<p style="font-weight: 400;">इस अवसर पर अंग्रेजी विभाग के विभागाध्यक्ष डॉ॰ देवेंदर सिंह ने डॉ॰ ममता ढांडा को इस उपलब्धि पर बधाई दी। उनकी इस उपलब्धि से विभाग के बच्चों को भी मोटिवेशन मिलेगा, जो कि अंग्रेजी विभाग के लिए ही नहीं बल्कि पूरे विश्वविद्यालय के लिए सकारात्मक पहलू होगा।</p>