उन्होंने विद्यार्थियों को बताया कि जेनरेटिव ए आई के द्वारा आज किस प्रकार से करियर बनाया जा सकता है। उन्होंने बताया कि रिकमेंड सिस्टम, वेदर फोरकास्टिंग, ए आई राइटर, मशीन लर्निंग इंजीनियर आदि एआई के अंदर मुख्य कैरियर है। उन्होंने बताया कि विद्यार्थी ज्यादातर डिग्री प्राप्त करने के लिए काम करते हैं, जबकि उन्हें स्किल डेवलपमेंट के ऊपर ज्यादा काम करना चाहिए। जब भी हम साधारण से इतर कोई रास्ता लेना चाहते हैं तो हमारा अंतर्मन ही हमें उसे करने से रोकता है। उन्होंने कहा कि करियर बनाने के लिए हमारे पास बहुत सारी बाधाएं होती हैं।  जिसमें मुख्यतः हमारा मस्ती मारना होता है। जो समय हमें अपना स्किल्ड डेवलपमेंट में लगाना चाहिए, उसे कहीं ना कहीं आज का युवा मस्ती में बर्बाद कर देता ह उन्होंने कहा कि अध्यापक, मां-बाप, बुजुर्ग आदि आपको केवल मार्गदर्शन दे सकते हैं। अपने जीवन में परिवर्तन लाने के लिए स्वयं ही कार्य करना होगा और दृढ़ निश्चय के साथ अपने जीवन में परिवर्तन लाने के रास्ते पर चलना होगा। उन्होंने कहा कि हमें सबसे पहले अपने जीवन में अपने उद्देश्यों का चयन करना होगा और उन उद्देश्यों को पूरा करने के लिए हमें एक रास्ता बनाना होगा और उसी रास्ते पर चलकर ही उसे उद्देश्य को पाना होगा।
उन्होंने विद्यार्थियों को अपने जीवन शैली में परिवर्तन कर एक सफल जीवन जीने के उपाय बताए।
दूसरे सत्र में राजकीय महाविद्यालय जींद से प्रोफेसर ज्योति  श्योराण ने विद्यार्थियों को कम्युनिकेशन स्किल के बारे में जानकारी दी। उन्होंने विद्यार्थियों को वर्बल एवं नॉनवर्बल कम्युनिकेशन के बारे में बताया। उन्होंने बताया कि हमें शब्दों का चयन बहुत अच्छे से करना चाहिए। शब्दों के चयन के साथ-साथ हमारे हाव-भाव, हमारे उठने बैठने का अंदाज भी कम्युनिकेशन का ही एक हिस्सा होता है तथा इसे भी बहुत ध्यानपूर्वक करना चाहिए। उन्होंने बताया कि कम्युनिकेशन एक सफल व्यक्तित्व और सफल व्यवसाय के लिए बहुत महत्वपूर्ण होता है, अतः आप इस पर कार्य करते रहना चाहिए।
