शिक्षा विभाग, चौधरी रणबीर सिंह विश्वविद्यालय के  द्वारा 19 मई को लाइब्रेरी ओरिएंटेशन कार्यक्रम का आयोजन किया गया I इसके लिए विश्वविद्यालय के सहायक पुस्तकालय अध्यक्ष, डॉ अनिल कुमार जी को विशेष रूप से आमंत्रित किया गया जिन्होंने “उपलब्ध पुस्तकालय संसाधनों व शोध  संसाधनों के ज्ञान व उपयोगिता” विषय पर प्रकाश डाला I इस कार्यक्रम का उद्देश्य शिक्षा विभाग के प्राध्यापकों, शोधार्थियों व विद्यार्थियों में विश्वविद्यालय के पुस्तकालय के बारे में जागरूकता विकसित करना था I  डॉ अनिल कुमार जी ने छात्रों को विश्वविद्यालय की लाइब्रेरी से संबंधित जानकारी प्रदान करने के साथ-साथ विद्यार्थियों को ओपन एक्सेस एजुकेशनल  रिसोर्स के  बारे में भी जानकारी प्रदान की I उन्होंने बताया कि वर्तमान समय में पुस्तकालय में 28000 पुस्तकें, विभिन्न विषयों से संबंधित जर्नलस, पत्रिकाएँ व समाचार पत्रों का संग्रह है I उन्होंने बताया कि लाइब्रेरी में कंप्यूटर खंड भी है जो उपयोगकर्ताओं को ई-संसाधनों तक पहुँचने में सहायता करता है I  उन्होंने यह बताया कि किस प्रकार से विश्वविद्यालय की साइट पर जाकर डिजिटल लाइब्रेरी से विद्यार्थी   इ-पुस्तकों की खोज कर सकते हैं I इसके अलावा उन्होंने NDLI, ई-पी.जी.पाठशाला, नेशनल डिजिटल लाइब्रेरी ऑफ़ इंडिया, FOSSEE, ई-यंत्रा, Talk to Teacher, OSCAR, ई-ज्ञानकोष, Geeta Supersite, NPTEL, अकादमिक सर्च इंजन व्  गूगल स्कॉलर  इत्यादि की जानकारी दी और कार्यक्रम को अनुभवजन्य बनाया I अंत में उन्होंने पुस्तकालय के संसाधनों का पूर्ण उपयोग करने के लिए सभी को प्रोत्साहित किया I  इस अवसर पर शिक्षा विभाग के विभागाध्यक्ष डॉ कुलदीप नारा, विभाग इंचार्ज  डॉ रितु रानी, श्री कपिल देव, श्रीमती सविता रानी, श्रीमती रोमी कादयान, शोधार्थी सुमन, सुदेश और सभी विद्यार्थी उपस्थित रहे I 