आज चौधरी रणबीर विश्वविद्यालय के प्रांगण में शारीरिक शिक्षा विभाग की ओर से पूर्व छात्र मिलन समारोह का आयोजन किया गया I इसमें 200 पूर्व विद्यार्थियों ने भाग लिया I

विभागाध्यक्ष डॉ. कुलदीप नारा ने सत्र 2014 से 2023 तक के सभी पूर्व  विद्यार्थियों का अभिनंदन किया और पूर्व  छात्र मिलन  समारोह का महत्व बताते हुए छात्रों को विभाग तथा विश्वविद्यालय के हित के अनुरूप विकास कार्य करने के लिए प्रेरित किया I

इस  समारोह में पूर्व छात्रों ने अपने अनुभव साझा किए I कार्यक्रम में विद्यार्थियों द्वारा मनमोहक सांस्कृतिक प्रस्तुतियाँ एवं अपने अनुभवरूपी विचार साझा किये गए I कार्यक्रम के आयोजक डॉ. नरेश कुमार ने बताया की इस तरह के पूर्व छात्र मिलन समारोह आयोजित करना छात्रों के सर्वागीण विकास के लिए आवश्यक है I सहायक प्राध्यापक डॉ. जितेंदर कुमार ने भी अपने विचार पूर्व विद्यार्थियों के साथ साझा किये I उन्होंने सभी के प्रति आभार व्यक्त करते हुए कहा कि माननीय कुलपति डॉ० रणपाल सिंह के नेतृत्व और सहयोग से यह कार्यक्रम आयोजित करके शारीरिक शिक्षा विभाग प्रगति की ओर बढ़ रहा है। कार्यक्रम में उपस्थित होने पर उन्होंने सभी के प्रति आभार व्यक्त किया।

इस कार्यक्रम में डॉ. परवीन गहलावत, डॉ. रोहित, डॉ. परवीन, डॉ. सुनीति, रिसर्च स्कॉलर व लिपिक प्रवीण बूरा उपस्थित रहे I