चौधरी रणबीर सिंह विश्वविद्यालय जींद के मनोवैज्ञानिक विभाग द्वारा  एक द्विसीय साइकोलॉजिकल असेसमेंट कैंप का आयोजन किया गया जिसमें विश्वविद्यालय कुलपति प्रोफेसर श्री सोमनाथ सचदेवा, कुलसचिव प्रोफेसर लवलीन मोहन, डॉ सुनील फोगाट, प्रोफेसर सी आर डोलिया और प्रोफेसर अविनाश ने मुख्य अतिथि के रूप में शिरकत की।

इस अवसर पर विभागाध्यक्ष डॉ अलका सेठ ने उनका स्वागत किया। इस एक दिवसीय कैंप में विभिन्न प्रकार की गतिविधियां कराई गई जिसमें साइकोलॉजिकल टेस्टिंग, स्ट्रेस रिलीजिंग जॉन तथा गाइडेंस एंड काउंसलिंग सेल स्थापित किए गए। डॉ अलका सेठ ने विभाग के विद्यार्थियों को विश्वविद्यालय कुलपति का संक्षिप्त परिचय दिया। प्रोफेसर सी आर डोलिया और प्रोफेसर अविनाश ने विभाग के विद्यार्थियों को बताया कि वर्तमान में तनाव लोगों के जीवन का हिस्सा बन गया है जिसके बहुत सारे दुष्प्रभाव हैं। ऐसे में विभिन्न प्रकार की साइकोलॉजिकल टेस्टिंग से हम तनाव के कारणों का पता लगा सकते हैं। स्ट्रेस रिलीजिंग जोन में विभिन्न प्रकार की क्रियाएं जैसे हूला लूप, बब्बल बनाना एक्टिविटी, हैंड फुटप्रिंट और मेडिटेशन इत्यादि कराई गई। गाइडेंस एंड काउंसलिंग सेल में समस्याओं से गुजर रहे व्यक्तियों ने अपनी समस्याओं का समाधान खोजने की कोशिश की सभी विद्यार्थियों ने पूर्ण रुचि के साथ इस अवसर को सफल बनाने में योगदान दिया। अंत में डॉ अलका सेठ ने विभाग की तरफ से सर का धन्यवाद ज्ञापित किया। इस अवसर पर विभाग की इनचार्ज डॉ अलका सेठ ,डॉ रीना, प्रियंका ,ममता पूनम और पुरुषोत्तम विभाग के शिक्षक तथा समस्त विद्यार्थी उपस्थित रहे। इस अवसर पर 200 से अधिक विद्यार्थियों व शिक्षक और गैर शिक्षकों ने अपनी टेस्टिंग करवाई और 90 से अधिक विद्यार्थियों ने अपनी काउंसलिंग करवाई।