चौधरी रणबीर सिंह विश्वविद्यालय की भौतिक विज्ञान की छात्रा एकता शर्मा ने श्री विश्वकर्मा कौशल विश्वविद्यालय, हरियाणा एवं मणिपाल विश्वविद्यालय, जयपुर द्वारा आयोजित 2nd International Conference On Startup Ventures: Technology Developments and Future Strategies में भाग लिया। यह कार्यक्रम 19 से 20 मई 2022 तक आयोजित किया गया था। इस कार्यक्रम में अनेक प्रतिभागियों ने भाग लिया। जिसमें एकता शर्मा ने, डॉ0 जसवीर के निर्देशन में अपना शोध पत्र प्रस्तुत किया।छात्रा के शोध पत्र को सर्वश्रेष्ठ अभिनय विचार प्रशंसा पत्र से नवाजा गया। भौतिक विभागाध्यक्ष डॉ0 आनंद कुमार ने भविष्य में ऐसे कार्यक्रमों में भाग लेने के लिए विद्यार्थियों को प्रोत्साहित किया।विश्वविद्यालय कुलपति डॉ0 रणपाल सिंह ने अपनी खुशी जाहिर करते हुए पूरे भौतिक विभाग को हार्दिक शुभकामनाएं दी।

चौधरी रणबीर सिंह विश्वविद्यालय के प्रबंधन विभाग में समर इंटर्नशिप का आयोजन किया गया। जिसमें इंडियन पोस्ट पेमेंट बैंक द्वारा इंटरव्यू लिया गया । इस इंटरव्यू में कुल 15 विद्यार्थियों ने आवेदन किया जिसमें से 9 विद्यार्थियों का चयन हुआ, जिनकी इंटर्नशिप 01 अगस्त से 30 सितंबर तक चलेगी। साहिल आशीष मोनू नितेश अंकित अमन निर्मल मुस्कान एमबीए प्रथम वर्ष के छात्र हैं। समर इंटर्नशिप में चयन होने पर विद्यार्थियों ने अपनी खुशी जाहिर की और  विभाग के विभागाध्यक्ष और इंडियन पोस्ट पेमेंट बैंक का धन्यवाद किया। विभागाध्यक्ष प्रोफेसर एस के सिन्हा ने सभी विद्यार्थियों को आशीर्वाद दिया और उनके उज्जवल भविष्य की कामना की। उन्होंने कहा कि इस प्रकार के समर इंटर्नशिप कार्यक्रम होना विश्वविद्यालय के लिए बहुत ही बड़ी उपलब्धि है और उन्होंने इस उपलब्धि के लिए  प्रबंधन विभाग के  सभी शिक्षक और प्रशासनिक लोगों को बधाई दी।