चौधरी रणबीर सिंह विश्वविद्यालय जींद के शिक्षा विभाग के लिए अति हर्ष का विषय है कि विभाग की 2018 - 2020 सत्र की गोल्ड मैडलिस्ट कुमारी कविता का चयन हरियाणा पुलिस में सब इंस्पेक्टर के पद पर हुआ है। इस अवसर पर विश्वविद्यालय की कुलसचिव प्रोफेसर लवलीन मोहन जी ने छात्रा कविता को आशीर्वाद दिया और उसके उज्जवल भविष्य के लिए शुभकामनाएं दी। विभाग अध्यक्ष डॉक्टर कुलदीप नारा ने छात्रा को बधाई दी और जीवन में परिश्रम कर पदोन्नति प्राप्त करने हेतु मंगलकामना की । विभाग इंचार्ज डॉक्टर रितु रानी ने छात्रा का उसका सपना पूर्ण होने पर हार्दिक हर्ष व्यक्त करते हुए कहा कि यह सफलता छात्रा के प्रयत्न व मेहनत का परिणाम है। इस अवसर पर अपार खुशी व्यक्त करते हुए छात्रा कविता ने कहा कि इस उपलब्धि में विभाग इंचार्ज डॉक्टर रितु रानी व सहायक प्राध्यपक श्री कपिल देव जी की महत्वपूर्ण भूमिका रही है। इससे पहले भी शिक्षा विभाग की छात्रा कुमारी सुरेखा का चयन भी हरियाणा पुलिस में हुआ जो वर्तमान में अंबाला जिले में सब इंस्पेक्टर  के पद पर नियुक्त है और Crime Against women Cell की इंचार्ज है।