आज दिनांक 20 मई चौधरी रणबीर सिंह विश्वविद्यालय जींद में आतंक विरोधी दिवस मनाया गया| इस कार्यक्रम को मनाने के लिए हरियाणा सरकार द्वारा सभी शिक्षण संस्थानों को आह्वान किया गया था| राष्ट्रीय सेवा योजना के विश्वविद्यालय समन्वयक डॉ जितेंद्र कुमार जी द्वारा आयोजित इस कार्यक्रम में सभी टीचिंग नॉन, टीचिंग एवं विद्यार्थियों ने बढ़ चढ़कर भाग लिया| कार्यक्रम का संचालन डॉ संदीप पुरवा द्वारा किया गया| कार्यक्रम में विश्वविद्यालय स्टेट ऑफिसर डॉ अजमेर सिंह प्रबंधन विभाग ने अपने विचार रखे और बताया कि आतंकवाद न केवल भारत अपितु संपूर्ण विश्व के लिए समस्या बना हुआ है| आतंकवादी संपूर्ण विश्व में निर्दोष लोगों की हत्या करते हैं और अपनी गलत मांगों को बंदूक की नोक पर मनवाने का प्रयास करते हैं| उन्होंने सभी से आह्वान किया कि हम सबको आतंकवाद का विरोध करने के लिए एकजुट होना चाहिए तथा भारत से ही नहीं अपितु संपूर्ण विश्व से आतंकवाद को समाप्त करने का प्रयास करना चाहिए| कार्यक्रम में चौधरी रणबीर सिंह विश्वविद्यालय जींद व अन्य एफिलिएटिड कॉलेज के विद्यार्थियों ने भाग लिया| सभी ने एक साथ ऊंचे स्वर में आतंकवाद को समाप्त करने के लिए शपथ ग्रहण की| कार्यक्रम के अंत में प्रोफेसर लवलीन मोहन कुलसचिव द्वारा सभी स्टाफ एवं विद्यार्थियों से आग्रह किया कि भारत को विश्व गुरु व विश्व शक्ति बनाने के लिए हम सब को सामूहिक प्रयास करने की आवश्यकता है और एक अच्छे नागरिक के रूप में अपना जीवन जीने पर बल दिया| इस कार्यक्रम में डॉ विशाल वर्मा ,डॉ प्रवीण गहलावत, डॉ सुनीति, डॉ अनिल कुमार, डॉ नवीन लडवाल, डॉ विजय, डॉ ज्योति मलिक, डॉ नीलम, डॉ मंजू सुहाग, कुमारी सुमन पूनिया, डॉ नीरज, श्रीमती सीमा दहिया, श्री सुरेश कुमार,(पी.एस- वी.सी), नवीन मलिक तथा राष्ट्रीय सेवा योजना के कार्यालय से श्री राजेश एवं श्री गौरव कौशिक आदि अन्य सभी गणमान्य उपस्थित रहे|