चौधरी रणबीर सिंह विश्वविद्यालय जींद के संगीत व नृत्य विभाग द्वारा अंतर कक्षीय सेमिनार का आयोजन किया गया । इस सेमिनार में मुख्य अतिथि के रूप में विश्वविद्यालय कुलसचिव प्रोफेसर लवलीन मोहन जी ने शिरकत की।  उन्होंने दीप प्रज्वलित करके इस संगीत समारोह का शुभारंभ किया। उन्होंने  संगीत के छात्र छात्राओं को संगीत की साधना और नियमित रियाज करने के लिए प्रेरित किया और संगीत के सहायक  प्राध्यापकों को इस सेमिनार के आयोजन के लिए बधाई दी। प्रोफेसर लवलीन मोहन जी ने  बताया कि वह अपने समय में संगीत की छात्रा रही हैं और उनको गोल्ड मेडलिस्ट बनाने में संगीत का महत्वपूर्ण योगदान रहा। संगीत के सभी छात्रों ने इस सेमिनार में अपने विषय से संबंधित राग की प्रस्तुतियां दी। संगीत विभाग के छात्रों के लिए यह आयोजन बहुत ही लाभकारी सिद्ध हुआ।
संगीत के विभागाध्यक्ष डॉ अजमेर सिंह ने संगीत के सभी प्राध्यापकों को बधाई दी और उनका उत्साह वर्धन किया। इस अवसर पर संगीत के विभागाध्यक्ष डॉ अजमेर सिंह, डॉ भावना, डॉ कृष्ण, डॉ कविता,  डॉ पुष्पा, योगेश, तबला वादक यश भारद्वाज, मीनाक्षी  और सभी छात्र मौजूद रहे।