चौधरी रणबीर सिंह विश्वविद्यालय जींद में शहीद कैप्टन खटकड़ की प्रतिमा पर श्रद्धा सुमन पुष्प अर्पित करके उन्हें श्रद्धांजलि देकर उनकी पुण्यतिथि मनाई। इस मौके पर विश्वविद्यालय कुलपति डॉ रणपाल सिंह ने कहा कि शहीद कैप्टन पवन खटकड़ जींद को गौरव प्रदान किया है उन्होंने उनकी बहादुरी का किस्सा बताया कि जब सीमा पर जो चल रही थी तब हुआ है उन दिनों छुट्टी पर थे जैसे उनको पता चला कि सीमा पर तनाव बढ़ चुका है तो उन्होंने अपनी छुट्टियां कैंसिल कर सीमा पर दुश्मनों से लोहा लेने की ठानी। कैप्टन पवन खटकड़ ने दुश्मनों से लोहा लेते हुए अपनी शहादत दी। उनकी शहादत आज भी हम लोगों को उनकी बहादुरी और कर्मठता का परिचय देती है। उनकी शहादत को कभी नहीं भुलाया जा सकता।विश्वविद्यालय कुलसचिव प्रोफेसर लवलीन मोहन ने कहा कि शहीद कैप्टन पवन खटकड़ हमारे लिए एक प्रेरणा स्त्रोत है| उन्होंने कहा कि हमें अपने देश समाज और राष्ट्र हित के लिए कार्य करना चाहिए और ऐसे वीर क्रांतिकारियों से सीख लेनी चाहिए ताकि देश का युवा देश के प्रति कुछ कर सके और देश की उन्नति और प्रगति में अपना सहयोग दे सकें। आज पूरा विश्वविद्यालय परिवार उनकी शहादत को नमन करता है| जिन्होंने देश के लिए अपना सर्वोच्च बलिदान दिया और दुश्मनों से लोहा लेते हुए वीरगति को प्राप्त हो गए।इस मौके पर शहीद कैप्टन पवन खटकड़ के माता पिता, डॉ कुलदीप नारा, डॉ नरेश देशवाल, डॉ अनुपम भाटिया, डॉ अनिल कुमार, डॉ रोहित, वीसी पीएस सुरेश कुमार, शिक्षक और गैर शिक्षण स्टाफ मौजूद रहा|