<div dir="auto">सूचना सत्यापित करने के बाद ही साझा करें : डॉ. अमित सांगवान सूचना साक्षरता विषय पर चौधरी रणबीर सिंह विश्वविद्यालय, जींद में कार्यशाला का आयोजन किया गया जींद 16 दिसंबर। चौधरी रणबीर सिंह विश्वविद्यालय, जींद के पत्रकारिता एवं जनसंचार विभाग में आयोजित कार्यक्रम में मीडिया एजुकेटर और फैक्टशाला ट्रेनर, डॉ अमित सांगवान द्वारा सूचना साक्षरता विषय पर एक कार्यशाला का आयोजन किया गया। जिसमे बतौर मुख्य वक्ता बोलते हुए उन्होंने विद्यार्थियों को कहा कि आज का दौर सूचनाओ का दौर है और आज के तकनीकी युग मे सूचना के साथ-साथ, उसके बारे मे साक्षर होना भी बहुत जरूरी है क्योकि एक गलत सूचना एक गलत विमर्श तैयार करती है जिसके सकरात्मक और नकरात्मक प्रभाव समाज पर पड़ते है। इस दौरान उन्होंने विद्यार्थियों को गलत और सही जानकारी का पता लगाना और वायरल जानकारी, फोटो आदि का तार्किक विश्लेषण करने की प्रविधियों से भी अवगत करवाया । जनसंचार विभाग के अध्यक्ष प्रो. एस. के. सिन्हा ने मुख्य वक्ता का स्वागत किया तथा कहा कि आज के समय में हमे सोशल मीडिया प्लेटफार्मस काफी सारी भ्रामक पोस्ट देखने को मिलती है जोकि समाज को दिगभर्मित करती हैं । इसलिए विद्यार्थियों के लिए यह कार्यशाला काफी अनिवार्य है ताकि वह सही और गलत मे अंतर का पता लगा सकें। विश्वविद्यालय के कुलपति डॉ रणपाल सिंह जी ने अपना संदेश प्रेषित किया कि विद्यार्थियों के उज्ज्वल भविष्य के लिए समय-समय पर इस प्रकार के सेमिनारो तथा कार्यशालाओ का आयोजन विश्ववियालय करवाता रहता है और इसके द्वारा विधार्थियों का सम्पूर्ण विकास होता है।</div>
<div dir="auto">सीडीएलयू सिरसा के जनसंचार विभाग के अध्यक्ष डॉ अमित सांगवान ने कहा की पत्रकारिता के क्षेत्र में सूचना काफी महत्व रखती है इस लिए भावी पत्रकारों को सूचनाओं के सही आकलन के दृष्टिकोण को विकसित करना होगा। उन्होंने कहा कि मीडिया के विद्यार्थियों को किताबों, चैनल, समाचार पत्र और इन्टरनेट आदि के माध्यम से नवीनतम जानकारी प्राप्त करनी चाहिए और अच्छा कंटेंट उन्हें पढना चाहिए वे अपने ज्ञान में वृद्धि कर सके। उन्होंने बताया कि आज संचार क्रांति के युग में लोग इनफोडेमिक हो गए हैं जिसके कई नुकसान हैं। इसके साथ ही वायरल खबरों और सूचनाओं के कारण लोगों को भारी नुकसान उठाना पड़ सकता है उन्होंने विद्यार्थियों को कई वायरल समाचारों का उदहारण देकर समाचार को सत्यापित करना सिखाया। उन्होंने विधार्थियों से आहवान किया कि कभी भी सूचना को सत्यापित किए बगैर सोशल मीडिया पर शेयर ना करें और यदि आवश्यक हो तो गूगल लेंस आदि का प्रयोग कर सूचना को सत्यापित करने के बाद शेयर करें ताकि समाज को सही जानकारी प्राप्त हो सके। इस अवसर पर श्री दीपक अरोड़ा , पूनम खटकड़ के साथ कर्मवीर सिंहमार और सभी विद्यार्थी उपस्तिथ रहे।</div>