चौधरी रणबीर सिंह विश्वविद्यालय के शारीरिक शिक्षा विभाग द्वारा आज अभिभावक-शिक्षक मिलन कार्यक्रम का आयोजन किया गया I विभागाध्यक्ष डॉ. कुलदीप नारा ने बताया कि सम्मेलन का उद्देश्य अभिभावकों और शिक्षकों के बीच सकारात्मक संबंधो को सुनिश्चित करना है I सहायक प्राध्यापक डॉ. जितेंद्र कुमार व डॉ. परवीन ने कार्यक्रम में शिक्षकों द्वारा अध्यापन और अध्ययन की प्रवृत्तियों तथा पाठ्यक्रम की गुणवत्ता का मूल्यांकन किया गया I
जिससे छात्रों को बेहतर शिक्षा मिलने की संभावना बढ़ती है I

सहायक प्राध्यापक डॉ. परवीन गहलावत  व डॉ. सुनीति ने छात्रों के व्यक्तिगत विकास पर चर्चा की व उसकी रुचियों, क्षमताओं और समस्याओं का समाधान किया I सहायक प्राध्यापक डॉ. नवीन कुमार व डॉ. रोहित ने कहा कि इसके द्वारा सामाजिक साक्षरता बढ़ती है व विश्वविद्यालय और सामाजिक स्तर पर महत्वपूर्ण साझेदारी बनती है I सहायक प्राध्यापक डॉ. नरेश कुमार ने कहा की माता-पिता सम्मेलन के माध्यम से शिक्षक और माता-पिता मिलकर छात्र के शिक्षा में साथीपन बनाए रखते है, जिससे छात्रों को सहायक संसाधन और मार्गदर्शन मिलता है व इस कार्यक्रम के द्वारा अभिभावकों ने जो सुझाव दिए है, विभाग द्वारा उन पर अमल किया जायेगा I विभागाध्यक्ष डॉ. कुलदीप नारा ने विश्वविद्यालय के कुलपति डॉ. रणपाल सिंह के प्रति आभार व्यक्त करते हुए कहा कि उनके कुशल नेतृत्व में विभाग द्वारा ऐसी गतिविधियाँ आयोजित की जा रही है I जिससे आने वाले समय में संख्यात्मक और गुणात्मक रूप से विभाग उन्नति करेगा I