बार एसोसिएशन जींद द्वारा चौधरी रणबीर सिंह विश्वविद्यालय के नवनियुक्त कुलगुरु प्रो. आर.पी. सैनी का भव्य स्वागत एवं सम्मान

बार एसोसिएशन जींद की ओर से चौधरी रणबीर सिंह विश्वविद्यालय, जींद के नवनियुक्त कुलगुरु प्रोफेसर आर.पी. सैनी का भव्य स्वागत एवं सम्मान समारोह आयोजित किया गया। एसोसिएशन के प्रधान श्री विकास लोहान ने प्रो. सैनी को अंगवस्त्र पहनाकर उनका आत्मीय स्वागत किया।

इस अवसर पर अधिवक्ता परिषद के जिला अध्यक्ष एडवोकेट मनोज ने जींद और कुरुक्षेत्र की ऐतिहासिक एवं सांस्कृतिक विरासत पर प्रकाश डाला। विश्वविद्यालय की सोशल आउटरीच सेल के निदेशक डॉ. विजय कुमार ने कुलगुरु प्रो. सैनी का संक्षिप्त परिचय प्रस्तुत किया, जबकि एडवोकेट मोहित ने बार एसोसिएशन के पदाधिकारियों का परिचय करवाया।

अपने प्रेरणादायक संबोधन में कुलगुरु प्रो. सैनी ने एसोसिएशन का आभार व्यक्त करते हुए अपनी जीवन यात्रा, संघर्षों और शिक्षण के अनुभवों को साझा किया। उन्होंने कहा कि विश्वविद्यालय के सर्वांगीण विकास हेतु समाज के हर वर्ग का सहयोग एवं सुझाव लिया जाएगा। साथ ही उन्होंने आग्रह किया कि एसोसिएशन विश्वविद्यालय के विद्यार्थियों व फैकल्टी को कानूनी जागरूकता प्रदान कर विश्वविद्यालय के विकास में सक्रिय भूमिका निभाए।

उन्होंने कहा, "यह विश्वविद्यालय समाज का है और मैं पूरी निष्ठा व ईमानदारी से समाज के हर वर्ग के सपनों को साकार करने के लिए अपना सर्वस्व अर्पित कर दूंगा। काम ही मेरा सम्मान है और बहुत जल्द जींद की यह धरती प्रदेश, देश ही नहीं, बल्कि वैश्विक स्तर पर अपनी पहचान बनाएगी।"

इस गरिमामयी अवसर पर अनेक प्रतिष्ठित अधिवक्ताओं एवं गणमान्य व्यक्तियों की उपस्थिति रही, जिनमें प्रमुख रूप से एडवोकेट विकास मलिक, मुल्तान सिंहमार, सुरेंद्र खटकड़, शुभम दीक्षित, अजय लाठर, अजय सिंह चौहान, दीपक सैनी, शमशेर जागलान, आजाद सिंह सैनी, शोम सैनी, हेमंत, दलबीर शर्मा, नरेंद्र कौशिक, विजय शर्मा, विजय कुमार, कविता शर्मा, अंजू इंदौरा, मंजीत कौर, ज्योति यादव, सुमन अहलावत एवं ज्योति मुंडे शामिल रहे