चौधरी रणबीर सिंह विश्वविद्यालय जीन्द में संकल्प दिवस मनाया गया            
 पाक अधिकृत कशमीर नही, पाक अधिकृत जम्मू और कशमीर - डॉ0 पाठक
     जीन्द (18.02.2022), चौधरी रणबीर सिंह विश्वविद्यालय जीन्द द्वारा लद्दाख एवं जम्मू कश्मीर अध्ययन केन्द्र के तात्वाधान में 22 फरवरी संकल्प दिवस के उपलक्ष्य में एक कार्यक्रम का आयोजन किया। कार्यक्रम की अध्यक्षता विश्वविद्यालय की कुलसचिव प्रो0 लवलीन मोहन ने की। मुख्य वक्ता के तौर पर दिल्ली विश्वविद्यालय से डॉ0 शिव पाठक रहें। कार्यक्रम में विशिष्ट अतिथि लद्दाख जम्मू कश्मीर अध्ययन केन्द्र हरियाणा प्रान्त के सचिव डॉ0 विवेक बाल्यान रहे। कार्यक्रम का संयोजन डॉ0 विजय कुमार ने किया व मंच संचालन डॉ0 जसवीर ने किया। मुख्य वक्ता डॉ0 शिव पाठक ने कहा कि - संकल्प दिवस देश की संसद द्वारा लिए गए उस संकल्प को दोहराने के लिए मनाया जाता है जिसमें पाक अधिकृत जम्मू और कश्मीर को वापिस लेने का संकल्प लिया गया था। उन्होंने कहा कि पी. ओ. के. न बोलकर पी. ओ. जे. के. बोला जाना चाहिए क्योंकि पाकिस्तान ने सिर्फ कश्मीर भू-भाग पर कब्जा नही कर रखा बल्कि जम्मू और कश्मीर पर कब्जा कर रखा है। इस भू-भाग पर चीन और पाकिस्तान दोनों अवैध माध्यम से भारतीय प्राकृतिक और मानवीय संसाधनों का दोहन कर रहे हैं। भारतीय सभ्यता जिस नदी से अपना नाम ग्रहण करता है, वह सिन्धु नदी इसी भू-भाग से बहती है। पाक अधिक्रान्त गिलगित बाल्तिस्तान भारत का आर्थिक द्वार रहा है।
     कुलसचिव प्रो0 लवलीन मोहन ने कहा कि पाक अधिकृत जम्मू-कश्मीर के लिए प्रत्येक देशवासी को संकल्पबद्ध होने की आवश्यकता है। उन्होने सभी विद्यार्थीयों से इस विषय पर शोध करने की भी बात कही और लद्दाख एवं जम्मू कश्मीर अध्ययन केन्द्र को इस सफल आयोजन पर धन्यवाद एवं बधाई दी।
     लद्दाख एवं जम्मू कश्मीर अध्ययन केन्द्र हरियाणा प्रान्त के सचिव डॉ0 विवेक बाल्यान ने अध्ययन केन्द्र का एक संक्षिप्त विवरण व भूमिका से सभी को परिचित करवाया।
     डॉ0 सुनील फोगाट ने भी सभी का औपचारिक रूप से धन्यवाद किया। इस अवसर पर डॉ0 विजय कुमार, डॉ0 आनन्द मलिक, डॉ0 जितेन्द्र कुमार, डॉ0 निशा, डॉ0 रोहित डॉ0 प्रवीण, डॉ0 जसमेर, डॉ0 मन्जू, डॉ0 भावना, डॉ0 ज्योति सहित विश्वविद्यालय के अन्य शिक्षक, गैर-शिक्षक कर्मचारी एवं विद्यार्थीगण मौजूद रहे।
