चौधरी रणबीर सिंह विश्वविद्यालय, जींद के कुलगुरु प्रो. राम पाल सैनी के कुशल मार्गदर्शन में भौतिकी विभाग द्वारा इलेक्ट्रॉनिक्स विषय पर एक एक्सटेंशन लेक्चर का आयोजन किया गया।
कार्यक्रम में महर्षि दयानन्द विश्वविद्यालय, रोहतक के एसोसिएट प्रोफेसर डॉ. सज्जन दहिया मुख्य विशेषज्ञ के रूप में उपस्थित रहे, जिन्होंने छात्रों को आधुनिक इलेक्ट्रॉनिक उपकरणों, उनके सिद्धांतों तथा अनुसंधान के नए आयामों पर विस्तृत व्याख्यान दिया।
कार्यक्रम की अध्यक्षता विभागाध्यक्ष डॉ. आनंद ने की। इस अवसर पर डॉ. निशा सहित विभाग के अन्य संकाय सदस्य भी मौजूद रहे।
डॉ. दहिया ने अपने संबोधन में बताया कि आज के समय में इलेक्ट्रॉनिक्स विज्ञान और तकनीक के हर क्षेत्र की रीढ़ बन चुका है। विद्यार्थियों ने लेक्चर में बढ़-चढ़कर हिस्सा लिया और विशेषज्ञ से विभिन्न शोध विषयों पर प्रश्न भी पूछे।
विभागाध्यक्ष डॉ. आनंद ने डॉ. दहिया का आभार व्यक्त करते हुए कहा कि ऐसे शैक्षणिक कार्यक्रम छात्रों को विषय की गहन समझ प्रदान करते हैं और उनके भविष्य के लिए अत्यंत उपयोगी सिद्ध होते हैं।
कार्यक्रम का सफल संचालन भौतिकी विभाग द्वारा किया गया।

