आज चौधरी रणबीर सिंह विश्वविद्यालय जींद में विश्वविद्यालय कर्मचारियों ने एकत्रित होकर स्वर कोकिला लता मंगेशकर जी के स्वर्गवास पर 2 मिनट का मौन धारण करके भाव पूर्वक श्रद्धांजलि अर्प्ति की। विश्वविद्यालय कुलसचिव प्रोफेसर लवलीन मोहन ने कहा कि लता जी एक बहुत ही महान गायिका थी उन जैसी गायिका भारत में अब तक कोई नहीं है और उनकी क्षति को पूरा नही किया जा सकता।  उन्हें सुनकर ऐसा लगता था कि जैसे मां सरस्वती उनके गले में निवास करती हैं। एक महान गायिका को भारत ने आज खो दिया है। पूरा भारत देश आज उनके जाने से बहुत दुखी है और साथ ही आज एक संगीत के युग का भी अंत हुआ है। लता जी एक भारत रत्न थे जो आज हमारे बीच में नहीं रही। विश्वविद्यालय परिवार यही आशा करता है कि उनको भगवान के चरणों में स्थान मिले और उनकी आत्मा को शांति मिले। इस मौके पर शिक्षक व गैर शिक्षक स्टाफ व विद्यार्थी मौजूद रहे।