<p><strong>चौधरी </strong><strong>रणबीर </strong><strong>सिंह </strong><strong>विश्वविद्यालय, </strong><strong>जींद </strong><strong>द्वारा बी.</strong><strong>एड परीक्षा (127 </strong><strong>शिक्षण </strong><strong>संस्थानों) </strong><strong>के </strong><strong>परिणाम </strong><strong>घोषित</strong></p>
<p><strong>कम समय में परीक्षा परिणाम घोषित करना उत्कृष्ट कार्यप्रणाली है- प्रो. (</strong><strong>डॉ.) </strong><strong>राम पाल </strong><strong>सैनी</strong></p>
<p>चौधरी रणबीर सिंह विश्वविद्यालय, जींद द्वारा बी.एड. <strong>प्रथम </strong><strong>एवं </strong><strong>द्वितीय </strong><strong>वर्ष</strong> की परीक्षा के परिणाम घोषित कर दिए गए हैं। इस वर्ष <strong>कुल 17,993 </strong><strong>विद्यार्थियों </strong><strong>ने </strong><strong>बी.</strong><strong>एड. </strong><strong> प्रथम </strong><strong>वर्ष</strong> की  परीक्षा में भाग लिया,  जिनमें से लगभग <strong>67 </strong><strong>प्रतिशत </strong>विद्यार्थी उत्तीर्ण घोषित किए गए। वहीं, <strong>बी.</strong><strong>एड. </strong><strong>द्वितीय </strong><strong>वर्ष </strong><strong>में 16,218</strong> विद्यार्थियों ने परीक्षा दी, जिनमें से <strong>लगभग 82 </strong><strong>प्रतिशत </strong><strong>ने </strong><strong>सफलता</strong> प्राप्त की है।</p>
<p>यह परीक्षा विश्वविद्यालय से संबद्ध लगभग <strong>127 </strong><strong>शिक्षण </strong><strong>संस्थानों </strong><strong>के </strong><strong>विद्यार्थियों</strong> के लिए आयोजित की गई थी। राज्य भर के लगभग <strong>50 </strong><strong>परीक्षा </strong><strong>केंद्रों</strong> पर इन परीक्षाओं का संचालन शांतिपूर्ण एवं व्यवस्थित रूप से सम्पन्न हुआ।</p>
<p>विशेष उल्लेखनीय तथ्य यह है कि विश्वविद्यालय ने यह <strong>परिणाम </strong><strong>प्रायोगिक </strong><strong>परीक्षाओं </strong><strong>के </strong><strong>समापन </strong><strong>के </strong><strong>मात्र </strong><strong>एक </strong><strong>सप्ताह </strong><strong>के </strong><strong>भीतर  </strong><strong>घोषित </strong><strong>कर </strong><strong>दिया<br />
     </strong><strong>है,</strong> जो विश्वविद्यालय की दक्षता, पारदर्शिता एवं तकनीकी प्रणाली की  सुदृढ़ता को प्रमाणित करता है।</p>
<p><strong>कुलगुरु </strong><strong>प्रो. (</strong><strong>डॉ.) </strong><strong>राम पाल </strong><strong>सैनी </strong><strong>ने </strong><strong>सभी </strong><strong>सफल </strong><strong>विद्यार्थियों </strong><strong>को </strong><strong>हार्दिक </strong><strong>बधाई </strong><strong>दी</strong> और कहा कि यह सफलता विद्यार्थियों की लगन, शिक्षकों के मार्गदर्शन और विश्वविद्यालय की निष्कलंक परीक्षा प्रणाली का प्रतिफल है।  उन्होंने मूल्यांकन कार्य में संलग्न सभी प्राध्यापकों, कर्मचारियों तथा परीक्षा नियंत्रक कार्यालय की सराहना की तथा विश्वास व्यक्त किया कि विश्वविद्यालय आने वाले समय में भी इस प्रकार की गुणवत्तापूर्ण एवं समयनिष्ठ शैक्षणिक परंपरा को बनाए रखेगा।</p>
<strong>डॉ. राजेश कुमार बंसल, कंट्रोलर ऑफ़ एग्जामिनेशन</strong> ने बताया कि विश्वविद्यालय प्रशासन ने उत्तर पुस्तिकाओं के मूल्यांकन की प्रक्रिया को पूर्ण पारदर्शिता और  समयबद्धता के साथ पूर्ण करते हुए यह सुनिश्चित किया कि विद्यार्थियों को उनका परिणाम समय पर प्राप्त हो सके।
<p>विद्यार्थी अपना परिणाम विश्वविद्यालय की आधिकारिक वेबसाइट <a href="http://www.crsu.ac.in/" data-saferedirecturl="https://www.google.com/url?q=http://www.crsu.ac.in&amp;source=gmail&amp;ust=1753326578917000&amp;usg=AOvVaw2N3Y0tqD5YUhakMYij2N6r">www.crsu.ac.in</a> या <a href="http://crsuiums.com/" data-saferedirecturl="https://www.google.com/url?q=http://crsuiums.com&amp;source=gmail&amp;ust=1753326578918000&amp;usg=AOvVaw186ortaTYZg0pw4n5QUDeK">crsuiums.com</a> पर जाकर देख सकते हैं। परीक्षा से  संबंधित किसी भी जानकारी के लिए परीक्षा नियंत्रक कार्यालय से संपर्क किया जा सकता है।</p>
