चौधरी रणबीर सिंह विश्वविद्यालय में कारगिल विजय दिवस  के उपलक्ष में सामाजिक विज्ञान संकाय द्वारा एक कार्यक्रम आयोजित किया जाएगा। कारगिल विजय दिवस का उत्सव भारतीय सेना के वीरता और साहस को याद करने का एक महत्वपूर्ण अवसर है। 26 जुलाई को भारतीय सेना ने कारगिल युद्ध में विजय प्राप्त की थी।
कार्यक्रम के संयोजक डॉ. सुनील फोगाट ने बताया है कि इस कार्यक्रम को विश्वविद्यालय के सी० वी० रमन शैक्षणिक ब्लॉक के सभागार में आयोजित किया जाएगा।
इस अवसर पर मुख्य वक्ता के रूप में मेजर जनरल नीरज बाली (सेवानिवृत्त सेना मेडल) शामिल होंगे और विशिष्ट अतिथि के रूप में कारगिल विजय के हीरो कर्नल अनुराग मेहरा, कैप्टन सत्येंद्र सांगवान और कर्नल आर.के. गोयत (प्रशासनिक अधिकारी, एनसीसी बटालियन जींद) भी मौजूद रहेंगे।
इस कार्यक्रम की अध्यक्षता विश्वविद्यालय के कुलपति माननीय डॉ० रणपाल सिंह द्वारा की जाएगी।
यह कार्यक्रम कारगिल विजय दिवस को समर्पित होने के साथ-साथ, वीरता और साहस के सशक्तिकरण को प्रोत्साहित करने के लिए एक महत्वपूर्ण और गरिमापूर्ण अवसर होगा।