<div dir="auto">चौधरी रणबीर सिंह विश्वविद्यालय, जींद के अर्थशास्त्र विभाग के सहायक प्राध्यापक डॉ. विजय कुमार का एक डिजाइन पेटेंट हुआ है। डिजाइन का विषय है 'फसल उत्पादन के निर्धारण में रोबोट'। डॉ. विजय कुमार ने बताया कि इस मशीन को कंप्यूटर साइंस के विशेषज्ञों की सहायता से प्रोग्रामिंग करके बनाया जा सकता है। इस रोबोट मशीन की सहायता से फसल की लागत को कम किया जा सकता और उत्पादन को बढ़ाया जा सकता है। यह रोबोट मशीन किसानों की आमदनी को बढ़ाने में मददगार साबित हो सकती है। यह देश की अर्थव्यवस्था को मजबूत बनाएगी और राष्ट्रीय आय तथा किसानों की प्रति व्यक्ति आय को भी बढ़ाने में मदद करेगी। विश्वविधालय के कुलपति डॉ. रणपाल सिंह ने बधाई देते हुए कहा की इस प्रकार के डिजाइन को विश्वविधालय के इनक्यूबेशन सेंटर के द्वारा बनाने का प्रयास करेंगे। उन्होंने कहा की इस प्रकार के पेटेंट विश्वविधालय की रैंकिंग को उपर उठाने में मददगार साबित होते हैं। इस विश्वविद्यालय में सोशल साइंसेज् का यह पहला पेटेंट है और विश्वविद्यालय का यह तीसरा पेटेंट है। विश्वविधालय की कुलसचिव ने कहा की यह विश्वविद्यालय के लिए एक गौरव की बात है और इस प्रकार के प्रयास विश्वविद्यालय के नाम और स्तर को उपर लेकर जाते हैं। प्रो. सिन्हा ने बधाई देते हुए कहा की इस प्रकार की उपलब्धियां विश्वविद्यालय को नेक की अच्छी रैंकिंग दिलवाने में भी मददगार रहेंगी। सोशल साइंसेज के डीन और अर्थशास्त्र विभाग के विभागाध्यक्ष डॉ. सुनील फौगाट ने बधाई दी और कहा की यह हमारे अर्थशास्त्र विभाग और फैकल्टी ऑफ सोशल साइंसेज के लिए गौरव की बात है। इस मौके पर डॉ. विशाल वर्मा, डॉ. निशा व् अन्य फैकल्टी मेंबर्स मौजूद रहे।</div>