आज चौधरी रणबीर सिंह विश्वविद्यालय में सेवा पखवाड़ा के अवसर पर  वृक्षारोपण   किया गया जिसमें औषधिक व छायादार वृक्ष लगाए गए । इस महत्वपूर्ण पहल का श्रेय विश्वविद्यालय के उद्यान विभाग के कर्मठ कर्मियों को जाता है, जिनके अथक प्रयासों से यह कार्य सफलतापूर्वक संपन्न हुआ। इस वृक्षारोपण का उद्देश्य न केवल पर्यावरण संरक्षण में योगदान देना है, बल्कि छात्रों को बागवानी और प्रकृति के प्रति जागरूक करना भी है।


इस अवसर पर विश्वविद्यालय के कुलपति, प्रोफेसर (डॉ.) राम पाल सैनी ने कहा, " यह पहल विश्वविद्यालय के पर्यावरणीय दृष्टिकोण को सशक्त करने की दिशा में एक महत्वपूर्ण कदम है। हमारे छात्रों और संकाय सदस्यों को इससे प्रेरणा मिलेगी और वे प्रकृति के प्रति जागरूकता के साथ जुड़ेंगे।मैं वृक्षारोपण अभियान के लिए हमारे उद्यान विभाग व सभी कार्यकर्ताओं को उनकी मेहनत और समर्पण के बधाई देता हूँ I


वन मंडल अधिकारी जींद श्री पवन ग्रोवर ने कहा, पौधा रोपण हमें अपनी पृथ्वी, अपने पर्यावरण के प्रति हमारी सामूहिक और व्यक्तिगत जिम्मेदारियों की याद दिलाता और यह एक प्रतिज्ञा है कि हम अपने ग्रह को स्वस्थ और हरा-भरा बनाए रखने के लिए लगातार प्रयास करेंगे। दुनिया भर के लोगों को पर्यावरण संबंधी मुद्दों पर सोचने और उनके समाधान के लिए प्रेरित करता है, ताकि हम सब मिलकर एक बेहतर और टिकाऊ भविष्य का निर्माण कर सकें।


उद्यान विभाग के प्रभारी, डॉ. प्रवीण कुमार ने इस अवसर पर कहा, औषधि के वृक्षारोपण की यह पहल विश्वविद्यालय के प्रति हमारी जिम्मेदारी और प्रतिबद्धता को दर्शाती है। यह न केवल हमारे पर्यावरण को बेहतर बनाएगा, बल्कि छात्रों को कृषि और बागवानी के महत्व को समझने का अवसर भी प्रदान करेगा। मैं इस कार्य के सफल संपादन के लिए हमारे सभी सहयोगियों का आभार व्यक्त करता हूं।"


इस अवसर पर हरियाणा राज्य जैव विविधता बोर्ड विष्णु कुमार बागड़ी, संपदा अधिकारी डॉ जितेन्द्र कुमार , निजी सचिव-कुलपति महोदय श्री सुरेश कुमार, डॉ देवेन्द्र, जेई बागवानी धर्मेश सैनी, तकनीकी सहायक अरुण शर्मा, पर्यवेक्षक बागवानी श्री पुरुषोत्तम कुमार व बागवानी विभाग के कर्मचारी आदि मौजूद थै।