<p style="font-weight: 400;">चौधरी रणबीर सिंह विश्वविद्यालय में मनाया गया नववर्ष 2024</p>
<p style="font-weight: 400;">विश्वविद्यालय के लिए यह साल बेहद अहम होगा- कुलपति डॉ॰ रणपाल सिंह</p>
<p style="font-weight: 400;"></p>
<p style="font-weight: 400;">चौधरी रणबीर सिंह विश्वविद्यालय, जींद में नववर्ष 2024 के आगमन पर एक कार्यक्रम का आयोजन किया गया, जिसमें सभी कर्मचारियों और विद्यार्थियों के लिए जलपान की व्यवस्था की गई। इस शुभ अवसर पर कुलपति डॉ० रणपाल सिंह ने सभी अध्यापकों, कर्मचारियों और विद्यार्थियों को नववर्ष पर अपना आशीर्वाद देते हुए हार्दिक शुभकामनाएं दी और सर्वे भवंतु सुखिनः सर्वे भवंतु निरामया का संदेश देते हुए, सभी के खुश और स्वस्थ रहने की एवं सभी के उज्ज्वल भविष्य की मंगल कामना की।</p>
<p style="font-weight: 400;">कुलसचिव प्रो० लवलीन मोहन ने सभी को नववर्ष की शुभकामनाएं देते हुए कहा कि यह नववर्ष सभी के लिए नई उमंग और उत्साह लेकर आए। इस अवसर पर उन्होंने विश्वविद्यालय की तरक्की का श्रेय सभी अध्यापकों एवं कर्मचारियों को दिया और कहा कि इस वर्ष सभी अध्यापकों एवं कर्मचारियों के परिश्रम और कार्यशीलता से विश्वविद्यालय नई ऊंचाइयों को छुएगा और शिक्षा के क्षेत्र में एक नए कदम की ओर बढ़ेगा। आज से हम नैक को संकल्पबद्ध है जितना जल्दी हो सकेगा हम नैक को बुलाएंगे। साथ ही हम विश्वविद्यालय को शोध क्षेत्र में अग्रणी विश्वविद्यालयों की श्रेणी में लेकर जाएगें।</p>
<p style="font-weight: 400;">डीन एकेडमिक अफेयर प्रो० एस के सिन्हा ने इस अवसर पर सभी को बधाई दी और सभी को प्रेम भाव और सौहार्द से रहने का संदेश दिया।</p>
<p style="font-weight: 400;">इस अवसर पर विश्वविद्यालय के सभी टीचिंग, नॉन-टीचिंग कर्मचारी और विद्यार्थी मौजूद रहे।</p>