चौधरी रणबीर सिंह विश्वविद्यालय जींद में दी शहीद कैप्टन पवन खटकड़ को श्रद्धांजलि।

आज दिनांक 21 फ़रवरी को चौधरी रणबीर सिंह विश्वविद्यालय जींद ने शहीद कैप्टन पवन कुमार की पुण्यतिथि पर उनकी प्रतिमा पर श्रद्धा सुमन पुष्प अर्पित करके श्रद्धांजलि दी। इस मौके पर विश्वविद्यालय कुलसचिव प्रोफेसर लवलीन मोहन ने कहा कि शहीद कैप्टन पवन कुमार ने जींद को गौरव प्रदान किया है। उन्होंने उनकी बहादुरी का किस्सा बताया कि जब सीमा पर जंग चल रही थी तब उन दिनों वह छुट्टी पर थे। जैसे ही उनको पता चला की सीमा पर तनाव बढ़ चुका है तो उन्होंने अपनी छुट्टियां कैंसल कर सीमा पर लड़ने चले गए। कैप्टन पवन कुमार ने सीमा पर दुश्मनो से लोहा लेते हुए अपनी सहादत दी। उनकी सहादत को आज भी हम लोगों को उनकी बहादुरी और कर्मठता का परिचय देती है। प्रोफेसर लवलीन मोहन ने कहा कि हमे अपने देश, समाज और राष्ट्र हित के लिए कार्य करना चहिये। हमे अपने काम के प्रति सजक रहना चाहिए। हमेशा यह सोचना चाहिए कि हम अपने आप को किस प्रकार देश सेवा के लिए अपना सहयोग दे सकते हैं और हमारे क्या कर्तव्य है, उनका हमेशा ध्यान रखना चाहिए। हमें सबसे पहले अपने देश और समाज के लिए सोचना चाहिए। एक ऐसे वीर सपूत को विश्वविद्यालय परिवार सलाम करता है! इस मौके पर सभी शिक्षक व गैर शिक्षक स्टाफ मौजूद रहा।