राष्ट्रीय मूल्यांकन एवं प्रत्यायन परिषद (NAAC, नैक) की तैयारियों को लेकर आन्तरिक गुणवत्ता आश्वासन प्रकोष्ठ द्वारा 5वीं बैठक का आयोजन माननीय कुलपति डॉ० रणपाल सिंह की अध्यक्षता तथा कुलसचिव प्रोफेसर लवलीन मोहन, प्रोफेसर एसके सिन्हा सभी सदस्यों एवं बाह्य विशेषज्ञों की उपस्थिति में की गई।
इस बैठक में 10 विभिन्न ऐजेण्डों पर चर्चा की गई। आंतरिक गुणवत्ता आश्वासन प्रकोष्ठ ने पिछली बैठक से आज तक जो-जो काम किया था, उन सबका विवरण क्रमबद्ध ढंग से प्रस्तुत किया गया। इसमें डे केयर सेंटर, इको क्लब के बारे, एल्युमिनी संगठन के बारे तथा प्रशासनिक ऑडिट करवाने तथा विश्वविद्यालय के आगे के 15 वर्षों का स्ट्रैटेजिक प्लान और ऑर्गेनोग्राम इत्यादि पर विस्तृत चर्चा हुई। इन सभी बिन्दुओं पर बाह्य विशेषज्ञ ने क्रमबद्ध तरीके से अपने सुझाव दिए। इस अवसर पर माननीय कुलपति डॉ० रणपाल सिंह ने कहा कि विश्वविद्यालय जुलाई माह में सेल्फ स्टडी रिपोर्ट भरने तथा नैक द्वारा A+ ग्रेड प्राप्त करने की तैयारियों में अथक प्रयास के साथ लगा हुआ है।