चौधरी रणबीर सिंह विश्वविद्यालय में कुलगुरु प्रो. राम पाल सैनी जी के नेतृत्व में आयोजित एनएसएस के 7 दिवसीय विशेष शिविर के पांचवें दिन आज  प्रेरणादायी और ज्ञानवर्धक लेक्चर का आयोजन किया गया। इस कार्यक्रम का उद्देश्य विद्यार्थियों में नेतृत्व क्षमता, राष्ट्रभावना और जीवन प्रबंधन के गुणों को जागृत करना रहा।

इस अवसर पर विश्वविद्यालय की रजिस्ट्रार प्रोफेसर लवली मोहन जी ने विश्वविद्यालय प्रांगण में उपस्थित मुख्य अतिथियों का हार्दिक स्वागत एवं अभिनंदन किया।

कार्यक्रम में मुख्य वक्ता के रूप में लेफ्टिनेंट कर्नल सुबीर माथुर, जो 13 जून 2025 से 15 हरियाणा बटालियन एनसीसी में एडमिनिस्ट्रेटिव ऑफिसर के पद पर तैनात हैं, ने विशेष उपस्थिति दर्ज कराई। उनके साथ सूबेदार मेजर अमनदीप सिंह एवं कैप्टन संजय शर्मा भी कार्यक्रम में शामिल हुए।

इस अवसर पर डॉ. नवीन लडवाल, एनएसएस कार्यक्रम समन्वयक, ने लेफ्टिनेंट कर्नल सुबीर माथुर का औपचारिक स्वागत किया तथा साथ ही कीर्ति चक्र सम्मानित मेजर मनजीत गिल के सम्माननीय माता-पिता मास्टर बीरभान जी और श्रीमती निर्मला देवी जी का भी पुष्पगुच्छ भेंटकर सम्मान किया।

डॉ. नवीन लडवाल ने कहा कि इन महान व्यक्तियों की उपस्थिति स्वयं में युवाओं के लिए प्रेरणा का स्रोत है।
लेक्चर के दौरान लेफ्टिनेंट कर्नल सुबीर माथुर ने विद्यार्थियों को जीवन, करियर और नेतृत्व क्षमता से जुड़े कई गहन एवं प्रेरणादायी संदेश दिए। उनके विचार न केवल विद्यार्थियों के लिए सीख थे, बल्कि जीवन को सकारात्मक दिशा देने वाले