चौधरी रणबीर सिंह विश्वविद्यालय जींद के अंग्रेजी विभाग द्वारा ओरियंटेशन प्रोग्राम का आयोजन किया गया। कार्यक्रम की अध्यक्षता विश्वविद्यालय के कुलपति प्रोफेसर सोमनाथ सचदेवा जी द्वारा की गई व विशिष्ट अतिथि विश्वविद्यालय कुलसचिव प्रोफेसर लवलीन मोहन जी रहे। उन्होंने डिजिटल प्लेटफॉर्म पर उपस्थित मुख्य अतिथि भीम सिंह दहिया जी व वक्ता डॉ सोनिया व डॉ कविता का सवागत व धन्यवाद किया। उन्होंने बताया कि आज के समय में छात्रों के लिए अति आवश्यक है कि वे विषय से जुड़ी नई शोध को जाने व खुद विषय के नए आयामों से परिचित हो । कार्यक्रम के मुख्य अतिथि कुरुक्षेत्र विश्वविद्यालय के पूर्व कुलपति प्रोफेसर भीम सिंह दहिया जी रहे। उन्होंने छात्रों के साथ अंग्रेजी साहित्य पर ज्ञान साँझा किया व अंग्रेजी साहित्य के विभिन्न आयामों से अवगत करवाया। इसके अलावा डॉ सोनिया फोगाट सहायक प्राध्यापिका हिंदू कॉलेज सोनीपत व डॉ कविता सहायक प्राध्यापिका अंग्रेजी विभाग महर्षि दयानंद विश्वविद्यालय रोहतक द्वारा भी वक्तव्य रखा गया। उन्होंने विद्यार्थियों को अंग्रेजी साहित्य के भिन्न विशेषताओं से अवगत करवाया व विषय से जुड़ी पुस्तकों व अन्य महत्वपूर्ण सहायक संसाधनों के बारे में बताया। कार्यक्रम की संयोजिका व विभागाध्यक्ष डॉ ज्योति श्योराण ने इस अवसर पर सभी उपस्थित अतिथिगण का स्वागत किया व आगे भी इसी प्रकार के कार्यक्रम आयोजित कराते रहने का वादा किया। इस कार्यक्रम मे अंग्रेजी विभाग के लगभग 80 छात्रों ने भाग लिया! इसके साथ अंग्रेजी विभाग के प्राध्यापक भी कार्यक्रम में उपस्थित रहे।