चौधरी रणबीर सिंह विश्वविद्यालय जींद मे नव हिंदू वर्ष व नवरात्रों के उपलक्ष्य में विश्वविद्यालय परिवार की तरफ से हवन का आयोजन किया गया। जिसमें मुख्य रूप से विश्वविद्यालय कुलसचिव प्रोफेसर लवलीन मोहन व डीन एकेडमिक अफेयर प्रोफेसर एस.के सिन्हा और स्टेट ऑफिसर डॉ अजमेर सिंह सहित स्टाफ़ ने आहुति दी। इस मौके पर विश्वविद्यालय कुलसचिव प्रोफेसर लवलीन मोहन जी ने कहा कि आज से नव हिंदू वर्ष और नवरात्रों का पर्व शुरू हो रहा है तो विश्वविद्यालय द्वारा इस उपलक्ष में हवन का आयोजन किया गया है। उन्होंने कहा कि जिस तरह सूर्य प्रकाश देता है, संवेदना करुणा को जन्म देती है, पुष्प सदैव महकता रहता है, उसी तरह आने वाला हमारा यह नूतन वर्ष आपके लिए हर दिन हर पल के लिए मंगलमय हो और विश्वविद्यालय परिवार के लिए व पढ़ने वाले हर विद्यार्थी के लिए अच्छा रहे और सबके जीवन में खुशियां लेकर आए और विश्वविद्यालय ऐसे ही दिन दुगुनी और रात चौगुनी तरक्की करता रहे और माता रानी सब का भला करें। 
इस मौके पर डॉ नरेश देशवाल, डॉ निशा दियोपा, कुलपति के निजी सचिव श्री सुरेश कुमार जी ,डॉ जयपाल सिंह राजपूत, डॉ वीरेंद्र आचार्य जी, डॉ ऋतु, कैंपस सुपरवाइज समरजीत सिंह, नवीन मलिक, रवींन, रश्मि, पूजा, अमन, रमन, महेश अक्षिता आदि मौजूद रहे।