आज दिनांक 26 जनवरी 2022 को अधिष्ठाता छात्र कल्याण चौधरी रणबीर सिंह विश्वविद्यालय द्वारा 73 वें गणतंत्र दिवस पर भव्य कार्यक्रम का आयोजन किया गया । विश्वविद्यालय कुलसचिव प्रोफेसर लवलीन  मोहन ने सर्वप्रथम ध्वजारोहण किया। विश्वविद्यालय सुरक्षा अधिकारी होशियार सिंह के नेतृत्व में सभी प्राध्यापकों , सुरक्षाकर्मियों एवं छात्रों द्वारा राष्ट्रीय ध्वज एवम विश्वविद्यालय ध्वज को सलामी दी गई। इसके उपरांत शहीद कैप्टन पवन खटकड़ व चौधरी रणबीर सिंह की की प्रतिमा पर श्रद्धां सुमन पुष्प अर्पित करते हुए शहीदों को श्रद्धांजलि दी और नमन किया। कुलसचिव महोदया के आग्रह पर सफाई कर्मचारी श्रीमती मुकेश व श्रीमती सुदेश एवं सुरक्षा कर्मचारियों द्वारा दीप प्रज्वलन करवाया गया। इस कार्यक्रम की आयोजक अधिष्ठाता छात्र कल्याण डॉ ज्योति श्योराण ने सभी को गणतंत्र दिवस की हार्दिक शुभकामनाएं व बधाई दी। मंच का संचालन डॉ कविता दुबारा किया गया! इस पुनीत राष्ट्रीय पर्व पर प्रोफेसर लवलीन मोहन ने कहा कि आज हम भारतीय संविधान और तिरंगे का मान सम्मान व अभिमान सदैव बनाए रखने का संकल्प लें, साथ ही मातृभूमि की स्वाधीनता के लिए सर्वस्व निछावर करने वाले वीर सपूतों को याद करते हुए उन्हें नमन करें। हमारी सच्ची श्रद्धांजलि यही होगी कि हम अपना कार्य ईमानदारी से करें। इसके उपरांत संगीत एवं नृत्य विभाग के प्राध्यापकों व छात्र-छात्राओं द्वारा देशभक्ति से ओतप्रोत भजनों की सुंदर व विशेष प्रस्तुतियां दी गई, इसके प्रतिभागी डॉ कविता ,डॉ भावना, श्री योगेश, अजय, आनंद एवं कृष्ण आदि रहे। जिसमे डॉ भावना व डॉ कविता की प्रस्तुतियां भावपूर्ण रही! ये सभी प्रस्तुतियां शहीद कैप्टन पवन खटकड़ को श्रद्धांजलि के रूप में प्रस्तुत की गई!  डॉ ज्योति श्योराण दोबारा कार्यक्रम में उपस्थित सभी लोगों का धन्यवाद किया गया। कार्यक्रम का समापन प्रसाद वितरण समारोह के साथ किया गया। इस कार्यक्रम के सफल आयोजन में डॉ कविता, डॉ भावना, डॉ कृषण, डॉ विरेंदरकुमार, कुमारी सुमन पुनिया आदि का विशेष सहयोग रहा! इस पावन अवसर पर प्रोफेसर एसके सिन्हा, डॉ जसवीर सुरा, डॉ अजमेर, डॉ नरेश देशवाल, डॉ राकेश सिंहमार, डॉ सुनील रोहिल्ला, डॉ प्रवीण गहलावत  आदि शिक्षक व गैर शिक्षक स्टाफ मौजूद रहा।