चौधरी रणबीर सिंह विश्वविद्यालय जींद के प्रबंधन विभाग द्वारा एक दृश्य औद्योगिक भ्रमण का आयोजन करवाया गया
यह भ्रमण पार्ले प्राइवेट लिमिटेड बहादुरगढ़ हरियाणा में किया गया। इस भ्रमण की अध्यक्षता विभाग के अध्यक्ष प्रोफेसर एस.के सिन्हा ने की व औद्योगिक भ्रमण में मैनेजमेंट के कुल 21 विद्यार्थियों ने भाग लिया|  विद्यार्थियों के साथ प्रबंधन विभाग के एसोसिएट प्रोफेसर डॉक्टर अजमेर सिंह, डॉ कृष्ण कुमार ,श्रीमती मीनाक्षी ने भ्रमण पर गए हुए विद्यार्थियों का मार्गदर्शन किया। पार्ले प्राइवेट लिमिटेड, बहादुरगढ़ की मानव संसाधन प्रबंधक , श्रीमती हनीशा दलाल ने विद्यार्थियों को कंपनी की कार्यशैली के बारे में विस्तार से जानकारी दी व कंपनी विभिन्न शाखाओं का भ्रमण करवाया। उन्होंने विद्यार्थियों को कंपनी में करियर बनाने संबंधी विशेष में महत्वपूर्ण जानकारी दी। विद्यार्थियों ने भी उत्साह पूर्वक व ध्यान पूर्वक उनकी बातें सुनी। इस वार्तालाप के दौरान विद्यार्थियों ने भी अपनी शंकाओं को दूर करने के लिए प्रश्न पूछे व मैडम श्रीमती हनीशा दलाल के द्वारा उनकी शंकाओं को दूर किया गया।
विद्यार्थियों ने बताया कि इस भ्रमण से अपने करियर के बारे में बहुत मदद मिलेगी। इस अवसर पर प्रबंधन विभाग के चेयरमैन प्रोफेसर एस.के सिन्हा जी ने बताया कि विभाग का इस सत्र का पहला औद्योगिक भ्रमण था और भविष्य में भी इस प्रकार के औद्योगिक भ्रमण का आयोजन करवाते रहेंगे। विभाग के संयोजक डॉक्टर अरुण यादव ने बताया कि एमबीए कोर्स में व्यवहारिक ज्ञान के लिए इस प्रकार के भ्रमण अति आवश्यक है और उन्होंने बताया भ्रमण के आयोजन में चौधरी रणबीर सिंह विश्वविद्यालय के प्रशासन का बहुत सहयोग रहा है।