विश्वविद्यालय के कुलपति डॉक्टर रणपाल सिंह ने इस अवसर पर विश्वविद्यालय के कर्मचारियों तथा विद्यार्थियों को बधाई दी।  विश्वविद्यालय की उन्नति के लिए नई ऊर्जा, व उत्साह के साथ सतत प्रयास करने की जरूरतः प्रोफेसर लवलीन मोहन कुलसचिव ।

चौधरी रणबीर सिंह विश्वविद्यालय, जींद में चौधरी रणबीर सिंह  स्मारक पर माल्यार्पण , यज्ञ एवं सांस्कृतिक कार्यक्रम कर मनाया 9वा स्थापना दिवस, 24 जुलाई।

इस अवसर पर विश्वविद्यालय ने अपना ऑनलाइन एल्यूमिनी पोर्टल बी लांच किया जिसे् विश्वविद्यालय क़े सिस्टम एनालिस्ट एवं उनकी टीम ने बहुत ही कम समय में लॉन्च करने में अपनी अहम भूमिका निभाई । कुलसचिव महोदय ने आज इसका उद्घाटन किया ।

प्रोफेसर लवलीन मोहन ने कहा कि चौधरी रणबीर सिंह विश्वविद्यालय, जींद अल्पसमय में शिक्षा के क्षेत्र में एक बड़ा मुकाम हासिल किया है। आने वाले समय में यह विश्वविद्यालय उच्चतर शिक्षा के क्षेत्र में सेंटर ऑफ़ एक्सेलन्स के रूप में विकसित होगा। 

उन्होंने कहा कि सीआरएसयू को अभी लंबा सफर तय करना है जिसके लिए सबको मिलकर बेहतर कार्य करने की जरूरत है।  वे रविवार  को चौधरी रणबीर सिंह विश्वविद्यालय, जींद  में विश्वविद्यालय के 9 वें स्थापना दिवस के अवसर पर आयोजित कार्यक्रम में बतौर मुख्यातिथि बोल रही थी। स्थापना दिवस समारोह के अवसर पर हवन यज्ञ और पौधारोपण भी किया गया। कुलसचिव ने सभी शिक्षकों, कर्मचारियों व विद्यार्थियों से अपील की कि वे उत्कृष्टता हासिल करें व विश्वविद्यालय को गे बढ़ाने में अपना योगदान दें। कुलसचिव ने चौधरी रणबीर सिंह तथा  शहीद पवन खटकड़ की प्रतिमा पर श्रद्धासुमन अर्पित किये । इस अवसर पर सांस्कृतिक कार्यक्रम का आयोजन भी किया गया। विश्वविद्यालय कुलसचिव  प्रोफेसर लवलीन मोहन ने कहा कि विश्वविद्यालय के विद्यार्थियों में टैलेंट की कोई कमी नहीं है इसलिए छात्र-छात्राएं देशभर में अपनी प्रतिभा दिखा रहे हैं। विश्वविद्यालय आने वाले वर्षों में नया मुकाम हासिल करने के लिए प्रतिबद्ध है। दिनभर चले स्थापना दिवस समारोह का सांस्कृतिक कार्यक्रम से इसका समापन हुआ। 

डीन अकादमिक अफ्फैर्स प्रो. संजय कुमार सिन्हा ने  विश्वविद्यालय  स्थापना दिवस पर सभी को बधाइयां दी और विश्वविद्यालय के उज्ज्वल भविष्य की कामना की और भविष्य में विश्वविद्यालय को तरक्की और उन्नति के रास्ते पर आगे बढ़ाने के लिए आश्वासन दिया।  

इस मौके पर विश्वविद्यालय ने  उन सभी सामाजिक एवं वरिष्ठ नागरिक जिनमें मुख्य –श्री यादवेंदर खर्ब समाजसेवी एवं एक्स सर्विसमैन  को सम्मानित किया गया जिन्होंने विश्वविद्यालय में विभिन्न कार्यों में अपना सहयोग एवं समर्थन दिया ।

नॉन टीचिंग स्टाफ की तरफ से कैंपस सुपरवाइजर ने सभी कर्मचारियों का विश्वविद्यालय कैंपस को स्वच्छ एवं साफ-सुथरा बनाने के लिए धन्यवाद व्यक्त किया

इस अवसर पर विश्वविद्यालय के छात्र, शिक्षक, कर्मचारी मौजूद रहे।