पर्यटन मंत्रालय भारत सरकार द्वारा  सीआरएसयू में राष्ट्रीय पर्यटन दिवस समारोह आयोजित

पर्यटन मंत्रालय भारत सरकार ने चौधरी रणबीर सिंह विश्वविद्यालय, जींद, हरियाणा के युवा पर्यटन क्लब के सहयोग से राष्ट्रीय पर्यटन दिवस को बड़े ही उत्साह के साथ मनाया।  इस कार्यक्रम में एमओटी के उत्तर क्षेत्रीय कार्यालय से पर्यटक सूचना अधिकारी श्री संजय कुमार सचान विशिष्ट अतिथि के रूप में कार्यक्रम में मौजूद रहे। श्री सचान ने विद्यार्थियों को संबोधित करते हुए राष्ट्रीय पर्यटन दिवस के महत्व के बारे में विस्तार से जानकारी दी।

इस अवसर पर डीन एकेडमिक अफेयर प्रोफेसर संजय कुमार सिन्हा ने भी विद्यार्थियों को इस क्षेत्र में आगे बढ़ने के लिए प्रेरित किया और मेहनत से काम करने के लिए कहा। डॉ० विवेक बालियान सहायक प्रोफेसर पर्यटन एवं होटल विभाग केंद्रीय विश्वविद्यालय हरियाणा महेंद्रगढ़ भी इस मौके पर मौजूद रहे। उन्होंने भी विद्यार्थियों के साथ अपने विचार सांझा किए। राष्ट्रीय पर्यटन दिवस से जुड़े विषय से ही एक प्रश्नोत्तरी प्रतियोगिता का आयोजन भी किया गया जिसमें विजेता विद्यार्थियों को विश्वविद्यालय की तरफ से विशेष रूप से सम्मानित किया गया।
इस मौके पर विभाग के सहायक प्रोफेसर पंकज और प्रवीण मौजूद रहे।