चौधरी रणबीर सिंह विश्वविद्यालय में 7 और 8 फरवरी 2024 को आयोजित होने वाले साइंस कॉन्क्लेव की तैयारियों को लेकर आज माननीय कुलपति डॉ० रणपाल सिंह की अध्यक्षता में बैठक आयोजित की गई।

इस अवसर पर विश्वविद्यालय कुलपति डॉ० रणपाल सिंह ने सभी समितियों के सदस्यों को निर्देश देते हुए कहा कि यह बहुत ही उत्तम अवसर है कि विश्वविद्यालय में साइंस कॉन्क्लेव का आयोजन किया जा रहा है। विश्वविद्यालय में साइंस कांक्लेव आयोजित करने का उद्देश्य स्पष्ट करते हुए बताया कि इससे विभिन्न विषयों में विशेषज्ञता और नए वैज्ञानिक दिशानिर्देशों को समझाने और विचारों को साझा करने का मंच मिलता है। इससे विद्यार्थियों, शोधकर्ताओं, और वैज्ञानियों को अपने अध्ययन और अनुसंधान को महत्वपूर्ण रूप से बढ़ावा मिलता है और उन्हें एक-दूसरे के साथ जुड़ने का अवसर मिलता है। उन्होंने कहा कि
विश्वविद्यालय प्रशासन साइंस कॉन्क्लेव को आयोजित करने के लिए उत्साहित है। इस अवसर पर विभिन्न समितियों के सदस्य उपस्थित रहे।