चौधरी रणबीर सिंह विश्वविद्यालय, जींद के माननीय कुलगुरु प्रो. (डॉ.)  प्रो. रामपाल सैनी   ने “Best Author Award” प्राप्त करने पर डॉ. नवीन लडवाल को सम्मानित किया। इस अवसर पर उन्होंने कहा –
“विश्वविद्यालय के शिक्षक यदि शिक्षा, शोध और लेखन के क्षेत्र में उत्कृष्ट कार्य करते हैं तो यह पूरे संस्थान के लिए गर्व की बात है। 
डॉ. नवीन लडवाल की उपलब्धि न केवल उनके व्यक्तिगत समर्पण और मेहनत का परिणाम है बल्कि यह हमारे विश्वविद्यालय की शैक्षणिक साख को भी नई ऊँचाइयों तक ले जाती है। युवा शोधार्थियों और विद्यार्थियों को चाहिए कि वे डॉ. लडवाल जैसे प्रेरणादायी व्यक्तित्व से सीख लेकर शिक्षा एवं शोध के क्षेत्र में निरंतर प्रगति करें।”

विश्वविद्यालय के रजिस्ट्रार डॉ. लवलीन मोहन ने कहा –“डॉ. नवीन लडवाल की यह उपलब्धि विश्वविद्यालय परिवार के लिए अत्यंत गर्व का विषय है। ऐसे सम्मान हमारे शिक्षकों की शैक्षणिक क्षमता और शोध कार्य के उच्च स्तर को दर्शाते हैं। यह हम सभी के लिए प्रेरणा का स्रोत है।”

शारीरिक शिक्षा विभाग के अध्यक्ष प्रो. (डॉ.) कुलदीप नारा ने कहा –“डॉ. नवीन लडवाल ने विभाग और विश्वविद्यालय का गौरव बढ़ाया है। उनके निरंतर प्रयास और शोधपरक दृष्टिकोण से विद्यार्थियों को नई दिशा मिलेगी। विभाग सदैव ऐसे उत्कृष्ट कार्यों को प्रोत्साहित करता रहेगा।”
डॉ. नवीन लडवाल, सहायक प्रोफेसर, शारीरिक शिक्षा विभाग ने अपने अनुभव साझा करते हुए कहा –
“यह सम्मान मेरे लिए अत्यंत गर्व का विषय है। मैं इस उपलब्धि को अपने विभाग, सहकर्मियों और विद्यार्थियों को समर्पित करता हूँ जिन्होंने मुझे सदैव सहयोग और प्रोत्साहन दिया। आगे भी मैं शिक्षा और शोध कार्यों में पूरी निष्ठा से योगदान देने का प्रयास करता रहूँगा।”
डॉ. नवीन लडवाल को उनकी शैक्षणिक एवं साहित्यिक उपलब्धियों के लिए IBJ Educational Awards 2025 के अंतर्गत “Best Author Award” से 07 सितम्बर 2025 को सम्मानित किया गया। उन्होंने अब तक 12 पुस्तकों का प्रकाशन किया है तथा लगभग 55 शोध-पत्र विभिन्न शोध पत्रिकाओं एवं राष्ट्रीय-अंतर्राष्ट्रीय सम्मेलनों में प्रस्तुत एवं प्रकाशित किए हैं। उल्लेखनीय है कि मई 2025 में उन्हें “Best Paper Award” से भी सम्मानित किया गया था।
इस अवसर पर शारीरिक शिक्षा विभाग के अन्य प्राध्यापक डॉ. प्रवीन गहलावत, डॉ. प्रवीन कुमार, डॉ. रोहित और डॉ. जगपाल मान भी उपस्थित रहे।