दिनांक 26 सितंबर 2025 चौधरी रणबीर सिंह विश्वविद्यालय में कुलपति प्रो. (डॉ) राम पाल सैनी के मार्गदर्शन में रोजगार कौशल कार्यशाला का शुभ आरंभ हुआ।

इसमें महिंद्रा प्राइड क्लासरूम से आए ट्रेनर्स डॉ संदीप व श्रीमान जयदीप मल्होत्रा जी ने फाइनल ईयर छात्राओं MBA, BBA, BCA, MCA, M.com, B.com को रोजगार कौशल के बारे में जागरूक किया। कार्यक्रम के पहले दिन नौकरी संबंधित कुशलताओं के बारे में छात्राओं को जानकारी दी गई। जिसमें अपना इंट्रो कैसे प्रभावशाली तरीके से दिया जाए,  छात्राओं को अवगत कराया गया। आज के समय में जरूरत है कि छात्राओं को अपनी प्रतिभाओं को पहचाने और उसको निखारे ताकी वे आने वाले समय में आत्मविश्वास के साथ अपने आप को हर प्रकार के क्षेत्र में प्रस्तुत कर सके I

विश्वविद्यालय कुलपति प्रो. (डॉ) राम पाल सैनी ने कार्यक्रम को आरम्भ करने के लिए शुभकामनाएं दी और कहां ट्रेनिंग एंड प्लेसमेंट सेल के द्वारा हम छात्राओं के भविष्य को एक नई रोशनी प्रदान करना चाहते हैं जिससे छात्रों को नए-नए क्षेत्र में किसी भी कठिनाइयों का सामना करने में मुश्किल नहीं आएगी और साथ ही नए-नए प्रशिक्षण करने में सहायता मिल सकेगी। 

प्रो. सैनी ने कहा कि यह कार्यक्रम हमारे विद्यार्थियों के लिए एक बड़ा अवसर होगा और उन्हें अपने कौशल को विकसित करने और रोजगार के अवसर प्राप्त करने में मदद करेगा। हमारा उद्देश्य है कि हमारे विद्यार्थी उद्योगों की आवश्यकताओं के अनुसार तैयार हों और उन्हें रोजगार के अवसर प्रदान किए जाएं। यह प्रशिक्षण और प्लेसमेंट कार्यक्रम हमारे विद्यार्थियों के लिए एक महत्वपूर्ण कदम होगा और उन्हें अपने भविष्य को उज्जवल बनाने में मदद करेगा। हमें विश्वास है कि यह कार्यक्रम हमारे विद्यार्थियों को उद्योगों की आवश्यकताओं के अनुसार तैयार करेगा और उन्हें रोजगार के अवसर प्रदान करेगा।

इसी के साथ कुलपति महोदय जी ने ट्रेनिंग एंड प्लेसमेंट सेल के डायरेक्टर डॉ अनुपम भाटिया को बधाई दी और कार्यक्रम को सफल बनाने का आशीर्वाद दिया।  कुलपति महोदय जी ने कहां  मेरा एक ही उद्देश्य है कि विश्वविद्यालय के विद्यार्थी स्किल्ड  हो एवं विश्वविद्यालय से निकलने से पहले ही किसी न किसी रोजगार से जुड़ जाएं ताकि उन्हें जीवन में रोजगार के लिए संघर्ष न करना पड़े।