चौधरी रणबीर सिंह विश्वविद्यालय जींद के कंप्यूटर साइंस एंड एप्लीकेशन विभाग के लिए बहूत ही ख़ुशी का विषय है| कंप्यूटर साइंस एंड एप्लीकेशन विभाग के शोधार्थी श्री अरुण कुमार भारद्वाज, को डब्ल्यूसीबीएस यूके में स्थित मल्टी नेशनल कंपनी के लिए वरिष्ठ सॉफ्टवेयर इंजीनियर के रूप में प्रति वर्ष 18 लाख पैकेज (सीटीसी) पर चुना गया है।  डब्ल्यूसीबीएस, (आईटी सर्विसेज और आईटी कंसल्टिंग) जो सूचना प्रबंधन प्रणालियों,  क्लाउड प्लेटफॉर्म, एमआईएस और फिनटेक समाधानों का एक प्रमुख आपूर्तिकर्ता है। उन्होंने कहा कि वह हब एमआईएस,  एक्सेल इंटीग्रेशन प्रोजेक्ट पर काम करेंगे। उन्होंने ने कहा कि यह सब विभाग के प्राध्यापकों से ली गयी सिख का नतीजा है जो मै आज इस मुकाम पर पहुंचा हूँ| इसके लिए मै अपने गुरुजनों एवं विश्वविद्यालय प्रबंधन का आभारी हूँ|

विश्वविद्यालय कुलपति डॉ रणपाल सिंह, विश्वविद्यालय कुलसचिव प्रोफेसर लवलीन मोहन और शोधार्थी के गाइड डॉ विशाल वर्मा और डॉ अनुपम भाटिया ने चयनित छात्र को बधाई दी और उनका विश्वविद्यालय में बुलाकर पुष्पगुछ दे कर समानित किया और उनके उज्जवल भविष्य की कामना की और कहा की यह विश्वविद्यालय के लिए बहूत ही ख़ुशी की बात है और हर्ष का विषय है कि विश्वविद्यालय के कंप्यूटर साइंस एंड एप्लीकेशन विभाग के छात्र ने यूके की मल्टी नेशनल कंपनी के लिए वरिष्ठ सॉफ्टवेयर इंजीनियर के पद पर ज्वाइन किया है| इसके लिए कंप्यूटर साइंस एंड एप्लीकेशन विभाग के सहायक प्राध्यापकों की कड़ी मेहनत का नतीजा है और कहा कि आगे भी इसी प्रकार से विधार्थी इस विश्वविद्यालय से पढकर अपने माँ बाप के साथ साथ विश्वविद्यालय का और अपना नाम देश में ही नही विदेशो में रोशन करते रहेंगे ऐसी कामना हम करते हैं|