प्रतिवर्ष 24 जुलाई को चौधरी रणबीर सिंह विश्वविद्यालय (CRSU) जींद, हरियाणा अपना स्थापना दिवस मनाता है। विश्वविद्यालय की स्थापना दिवस के आगाज की तैयारियां धूमधाम से शुरू हो चुकी हैं। यह विश्वविद्यालय शिक्षा, शोध और सामाजिक परिवर्तन के क्षेत्र में अपने उत्कृष्ट योगदान के लिए जाना जाता है।

विश्वविद्यालय के स्थापना दिवस के अवसर पर, विश्वविद्यालय के कुलपति डॉ० रणपाल सिंह ने कहा कि "स्थापना दिवस के विशेष अवसर पर हमारे  मुख्य अतिथि  हरियाणा उच्चतर शिक्षा विभाग के अतिरिक्त मुख्य सचिव श्री आनंद मोहन शरण होंगे। जो नई शिक्षा नीति (एनईपी-2020) को पूरी तरह से लागू  करने के लिए भरसक प्रयत्न  कर रहें हैं।
उन्होंने बताया है कि उच्च शिक्षा प्रणाली बडे़ बदलाव की ओर तेजी से आगे बढ़ रही है, इसमें हमारी भी महत्वपूर्ण भागीदारी है। इस कड़ी में चौधरी रणबीर सिंह विश्वविद्यालय जींद, नई शिक्षा नीति को लागू करने वाला हरियाणा प्रदेश के अग्रणी विश्वविद्यालयों में अपनी विशेष पहचान बना चुका है।
कुलपति महोदय ने बताया कि स्थापना दिवस के अवसर पर "हम छात्रों को संस्कृति, पर्व और परंपरा के महत्व को समझाने और अपने रचनात्मक और सांस्कृतिक दक्षता को प्रदर्शित करने का मौका देने के लिए उत्साहित हैं। हम इस प्रयास के माध्यम से विश्वविद्यालय के छात्रों को समृद्ध और विविध सांस्कृतिक अनुभव का आनंद लेने का अवसर प्रदान करना चाहते हैं। इससे वे अपनी अनुपम रचनात्मकता और कला को प्रदर्शित कर सकते हैं और साथ ही अपनी परंपरागत मूल्यों को भी समझ सकते हैं। हम एक सजीव, समृद्ध और आपसी मधुर संबंधों से भरे हुए वातावरण का विश्वविद्यालय में निर्माण का काम कर रहे हैं, और स्थापना दिवस को इस प्रक्रिया का एक महत्वपूर्ण हिस्सा बनाना चाहते हैं। हम उत्साह से इस विशेष अवसर की प्रतीक्षा कर रहे हैं, जब हम अपने विश्वविद्यालय के नए वर्षगांठ को धूमधाम से मनाएँगे। इस दिन को सफल बनाने के लिए हमने विभिन्न कार्यक्रमों और गतिविधियों की योजना बनाई है।"

हवन, वृक्षारोपण और सांस्कृतिक कार्यक्रम भी इस अवसर पर धूमधाम से आयोजित किए जाएंगे, तथा विश्वविद्यालय प्रांगण में हवन का आयोजन किया जाएगा। हवन एक पौराणिक संस्कृति है, जिसमें पवित्र मंत्रों का पाठ कर अग्नि की पूजा की जाती है। इससे समृद्धि, शांति और सकारात्मक ऊर्जा की प्राप्ति होती है। वृक्षारोपण के माध्यम से विश्वविद्यालय प्रशासन और समस्त विद्यार्थी एक सजीव और पर्यावरण के प्रति सजगता का संदेश देना चाहते हैं, अतः छात्रों और कर्मचारियों के सहयोग से वृक्षारोपण कार्यक्रम का आयोजन किया जाएगा जिसमें समूह में पेड़ लगाने का कार्य किया जाएगा। यह प्रक्रिया विश्वविद्यालय  को हरा-भरा बनाने और पर्यावरण संरक्षण में योगदान करेगा। इस अवसर पर विभिन्न सांस्कृतिक कार्यक्रमों के माध्यम से स्थापना दिवस को समृद्ध और यादगार बनाया जाएगा। इस यादगार अवसर पर गायकी, एकल नृत्य, सामूहिक नृत्य इत्यादि गतिविधियों का आयोजन भी किया जाएगा।