आज विश्वविद्यालय खेल परिसर में विश्वविद्यालय खेल परिषद ने कबड्डी, वॉलीबॉल, बास्केटबॉल, फुटबॉल, एथलेटिक्स, टग ऑफ़ वॉर लड़कों व लड़कियों की प्रतियोगिताओं का आयोजन विश्वविद्यालय प्रांगण में कराया, इस अवसर पर प्रो: लवलीन मोहन कुलसचिव चौधरी रणबीर सिंह विश्वविद्यालय ने मुख्य अतिथि के रूप में युवा खिलाड़ियों को संबोधित किया l उन्होंने बताया कि खेल आज के युग में एक महत्वपूर्ण विद्या है I खेल के माध्यम से हम रोजगार के अच्छे अवसर प्राप्त कर सकते हैं l अपने व्यक्तिगत स्वास्थ्य को ठीक कर सकते हैंl एक स्वस्थ समाज का निर्माण हम खेल के माध्यम से कर सकते हैं| समाज के प्रत्येक व्यक्ति को खेल को अपनाना चाहिए| आज मोबाइल का युग है मोबाइल के अत्यधिक प्रयोग से कई तरह के मानसिक विकार आज हमारे युवाओं में आ रहे हैं| केवल और केवल खेल ही एक ऐसा माध्यम है जिससे हम खिलाड़ियों को नशे से व मोबाइल के अत्यधिक प्रयोग से बचा सकते हैं|

 उन्होंने मेजर ध्यानचंद के बारे में भी सभी युवा खिलाड़ियों को परिचित कराया की किस प्रकार मेजर ध्यानचंद जी ने जर्मनी के तानाशाह हिटलर को उसके देश की तरफ से खेलने से मना कर दिया था| मेजर ध्यानचंद किसी पद के बदले अपने देश को नहीं छोड़ सकते थे| वह सच्चे देश भक्त थे| उन्होंने हिटलर को जवाब दिया कि मैं भारतवर्ष की तरफ से ही खेलूंगा l मेजर ध्यानचंद जी के जन्मदिन के उपलक्ष पर ही देश भर में राष्ट्रीय खेल दिवस 29 अगस्त को मनाया जाता है! सभी खिलाड़ियों को शपथ दिलाई गई कि वह ओलंपिक मूल्यों को ग्रहण करेंगे हर रोज स्वयं खेल गतिविधि करेंगे और अपने साथियों को भी खेल गतिविधि में भाग लेने के लिए प्रेरित करेंगे "एक घंटा खेल के मैदान में"।

प्रोफेसर लवलीन मोहन व वशिष्ठ अतिथि श्रीमान तेग सिंह मलिक रिटायर्ड जिला खेल अधिकारी जींद ने विश्वविद्यालय का ध्वजारोहण करके सभी प्रतिभागी खिलाड़ियों से परिचय किया! कार्यक्रम का समापन राष्ट्रीय गान के साथ किया गया और अंत मे सभी खिलाड़ियों को रिफ्रेशमेंट वितरित की गई l इस अवसर पर मंच संचालन खेल निदेशक डॉ नरेश देशवाल ने किया|


इस अवसर पर डॉक्टर अतुल सहारण सहायक प्राध्यापक शारीरिक शिक्षा विभाग, प्रवीण सहायक प्राध्यापक होटल मैनेजमेंट विभाग,श्री रामपाल कबड्डी कोच, श्री अनिल फुटबॉल कोच, श्री चिराग ढाडा, श्रीमती गीता हैंडबॉल कोच, क्लर्क श्री संदीप मोर, श्री रिम्पी अंतरराष्ट्रीय हैंडबॉल खिलाड़ी, श्रीमती अनिल कुमारी, श्री संदीप ग्राउन मेन, बलजीत, अभिषेक आदि उपस्थित रहे l आगामी 30 और 31 अगस्त को भी राष्ट्रीय खेल दिवस के उपलक्ष में खेल कार्यक्रम कराए जाएंगे l