चौधरी रणबीर सिंह विश्वविद्यालय जींद की कार्यकारी परिषद की 32 वी बैठक ऑनलाइन और ऑफलाइन माध्यम से मंगलवार को संपन्न की गई।

बैठक की अध्यक्षता विश्वविद्यालय कुलपति डॉ. रणपाल सिंह द्वारा की गई और बैठक का संचालन विश्वविद्यालय कुलसचिव प्रोफेसर लवलीन मोहन द्वारा किया गया।

बैठक में विश्वविद्यालय का बजट, एनुअल अकाउंट्स, बैलेंस शीट और एनुअल रिपोर्ट प्रदर्शित की गई।

इस बैठक के अंदर विश्वविद्यालय के सभी विभाग ब्रांच और ऑफिस में आउटसोर्स बेस पर हरियाणा कौशल रोजगार निगम के जरिए स्टाफ की जरूरत को पूरा करने की स्वीकृति दी गई।

विश्वविद्यालय के अंदर कंस्ट्रक्शन के कार्य को गति प्रदान की जाएगी और जल्द ही कुछ नए प्रोजेक्ट विश्वविद्यालय के अंदर शुरू किए जाएंगे।

इस बैठक में प्रोफेसर अजमेर सिंह मलिक कुलपति चौधरी देवी लाल विश्वविद्यालय सिरसा, प्रोफेसर दिनेश कुमार कुलपति गुरुग्राम विश्वविद्यालय, डॉ शालिनी सिंह साइकोलॉजी एमडीयू रोहतक, डॉक्टर मीनू प्रिंसिपल जीवीएम गर्ल्स कॉलेज सोनीपत, श्री अजय कुमार फाइनेंस डिपार्टमेंट हरियाणा सरकार, डीन एकेडमिक अफेयर प्रोफेसर एसके सिन्हा, डीन ऑफ सोशल साइंस डॉक्टर सुनील फोगाट, डीन फिजिकल एजुकेशन डॉ कुलदीप नारा, डीन ऑफ लाइफ साइंसेज डॉ आनंद मलिक, सिस्टम एनालिस्ट डॉक्टर अमित खटकड़,  आदि सदस्य ऑनलाइन और ऑफलाइन माध्यम से इस बैठक का हिस्सा रहे।